CELEX: 62014TN0372
Language: et
Date: 2014-05-26 00:00:00
Title: Kohtuasi T-372/14: 26. mail 2014 esitatud hagi – HK Intertrade versus nõukogu

11.8.2014   
            
            
               ET
            
            
               Euroopa Liidu Teataja
            
            
               C 261/35
            
         26. mail 2014 esitatud hagi – HK Intertrade versus nõukogu
   (Kohtuasi T-372/14)
   2014/C 261/60
   Kohtumenetluse keel: inglise
   
      Pooled
   
   
      Hageja: HK Intertrade Co. Ltd (Wanchai, Hongkong) (esindajad: solicitor J. Grayston ja advokaadid P. Gjørtler, G. Pandey, D. Rovetta, D. Sellers ning N. Pilkington)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu otsus, mis sisaldus 14. märtsil 2014 hageja esindajatele saadetud kirjas ja mis käsitleb nõukogu otsuse 2010/413/ÜVJP, mis käsitleb Iraani vastu suunatud piiravaid meetmeid (muudetud nõukogu 21. detsembri 2012. aasta otsusega 2012/829/ÜVJP), II lisas ja nõukogu määruse nr 267/2012, milles käsitletakse Iraani vastu suunatud piiravaid meetmeid, mida rakendatakse nõukogu 21. detsembri 2012. aasta rakendusmäärusega nr 1264/2012, IX lisas esitatud isikute ja üksuste loetelu läbivaatamist, osas milles selle otsusega keelduti hagejat jätmast välja nende isikute loetelust, kelle suhtes kohaldatakse piiravaid meetmeid.
            
         
               —
            
            
               liita käesolev menetlus kodukorra artikli 50 lõike 1 alusel kohtuasjaga T-159/13;
            
         
               —
            
            
               mõista käesoleva menetluse kulud välja nõukogult.
            
         
      Väited ja peamised argumendid
   
   Hagi põhjenduseks esitab hageja kaks väidet, milles ta viitab sellele, et otsus ei ole piisavalt põhjendatud ja nõukogu on teinud ilmse hindamisvea.
   Hageja väidab, et kuigi ta on loetellu kantud börsihingu National Iranian Oil Company (NIOC) tütarettevõte, ei ole nõukogu tõendanud, et sellest tuleneks Iraani riigile mingit majanduslikku kasu, mis oleks vastuolus vaidlustatud meetmete eesmärgiga. Lisaks märgib hageja, et nõukogu ei ole hagejat kunagi loetellu kandnud ja seda eksimust ei saa hüvitada parandusega, nagu nõukogu seda tegi.